**Χρίστος Δήμας**

βουλευτής Κορινθίας | Νέα Δημοκρατία

dimas.gr

(LINK) <http://www.dimas.gr/?p=7246>

**ΔΕΛΤΙΟ ΤΥΠΟΥ**

Ο Χρίστος Δήμας εισηγητής σε εκδήλωση

του Ινστιτούτου Δημοκρατίας Κ.Καραμανλής και του Haans Seidel Stiftung

25.10.2016

Εισηγητής στην εκδήλωση που διοργάνωσαν στην Αθήνα το Ινστιτούτο Δημοκρατίας Κωνσταντίνος Καραμανλής και το γερμανικό Ινστιτούτο Hanns-Seidel με θέμα το Προσφυγικό, το Brexit και την Πορεία της οικονομίας ήταν κ. Χρίστος Δήμας. Ο βουλευτής Κορινθίας στην ομιλία του ανέλυσε την πορεία της Ελληνικής οικονομίας τα τελευταία χρόνια, και μεταξύ άλλων απευθυνόμενος στους προσκεκλημένους από την Γερμανία, τόνισε πως αν δεν θέλουν η Ελλάδα να εξακολουθεί να είναι «ζήτημα» για την Ευρωπαϊκή Ένωση και τα επόμενα χρόνια, τότε πρέπει η Ευρωπαϊκή Ένωση να αναθεωρήσει προς τα κάτω τους στόχους για τα πρωτογενή πλεονάσματα, ώστε να προχωρήσουμε σε σημαντικές μειώσεις φορολογικών επιβαρύνσεων.

Ο κ. Δήμας παρουσίασε δεδομένα από την πορεία της ελληνικής οικονομίας εκκινώντας από το 2009, δίνοντας έμφαση σε συγκεκριμένους δείκτες που αποτυπώνουν τα αδιέξοδα της φοροκεντρικής πολιτικής των ΣΥΡΙΖΑΝΕΛ, η οποία αυξάνει τους φόρους, ενώ η αγοραστική δύναμη των πολιτών ολοένα και μειώνεται. Την ίδια στιγμή, η Κυβέρνηση ανακοινώνει την επίτευξη πρωτογενούς πλεονάσματος, το οποίο όπως ανέλυσε ο κ. Δήμας υφίστανται επειδή το Κράτος δεν πληρώνει τις συμβατικές του υποχρεώσεις, με τις ληξιπρόθεσμες οφειλές του Δημοσίου από τότε που ανέλαβε ο κ. Τσίπρας έχουν αυξηθεί κατά 63%. Αυτό που έχει ανάγκη η χώρα και το υπογράμμισε ο βουλευτής Κορινθίας στο κλείσιμο της εισήγησης του, είναι πως είναι κάτι παραπάνω από ξεκάθαρο πια, ότι απαιτείται ένα διαφορετικό μείγμα δημοσιονομικής πολιτικής με λιγότερες φορολογικές επιβαρύνσεις για πολίτες και επιχειρήσεις, το οποίο θα προσφέρει τη δυνατότητα στην οικονομία να επανεκκινήσει.